خاریجی ایشلر ناظیری مولود چاووش اوغلو سوریه-نین منبیچ قصبه سینده تؤره‌دیلن و 5-ی امریکا عسگری اولماقلا 20 نفرین اؤلدوگو بومبا‌لی هوجومون ترورلا قرارلی شکیلده موباریزه‌یه تاثیر ائتمه‌مه‌سی‌نین واجیب‌لیگینی دیله گتیردی.
چاووش اوغلو بونو مقدونیه-نین خاریجی ایشلر ناظیری نیکولا دیمیتروف ایله بیرگه مطبوعات کنفرانسیندا دئییب.
"تروریزمه و هر جور ترورا قارشیییق. بیز ده ترور تشکیلات‌لاری ایله موباریزه آپاریریق. سوریه-ده محاربه باشلایان‌دان بری ترور وار. ترور تشکیلاتی بیزیم قرارلاریمیزا تأثیر ائتمه‌مه‌لی‌دیر.
تهلوکه‌سیزلیک بؤلگه‌سی مسئله‌سی سوریه بحرانی‌نین باشلانغیجیندان اعتباراً پرزیدنت اردوغانین سسلندیردیگی بیر موضوع دور. بیز امریکا طرفی ایله دانیشیق‌لاری داوام ائتدیرجییک. تهلوکه‌سیز بؤلگه سوریه-نین قوزینده ثابت‌لیک اوچون واجیب‌دیر. ثابت‌لیک، سوریه-لیلرین قاییتماسی تروریزمله موباریزه‌ده اهمیت‌لی‌دیر. امریکا ایله دانیشیق‌لار آپارماغا داوام ائدجییک" -دئیه چاووش اوغلو وورغولاییب.
ناتو باش قرارگاه رئیس لری ییغینجاغیندا ایشتیراک ائتمک اوچون بلژیک-ین پایتاختی بروکسل-ده اولان تورکیه-‌نین باش قرارگاه رئیسی یاشار گولر ایله امریکالی همکاری جوزف دانفوردون گؤروشونه توخونان چاووش اوغلو ایکی ژانرالین سوریه-ده امریکانین گئری چکیلمه قرارینی بیرلیکده کوردیناسیون ائتمه موضوع سونو قیمتلندیردیک‌لرینی بیلدیریب.
امریکانین "پاتریوت" راکت سیستمیله علاقه‌لی نماینده هئیتی‌نین آنکارادا کئچیردیگی گؤروش‌لره ده موناسیبت بیلدیرن چاووش اوغلو "بعضی معیارلاریمیز وار، مثال اوچون سیستم نه زامان تحویل وئریله‌جک؟ روسیا‌دان اس-400 راکت سیستم‌لری آلدیق، اما داها چوخ سیستمه احتیاجیمیز وار. تحویل وئریلمه و قیمت اهمیت داشیییر. تورکیه اولا‌راق مودافعه صنایع سینده بیرگه اوره تیمه و تکنولوژی ترانسفرینه اهمیت وئریریک" دئییب.
